16 



ravit, suasque ipsius noiiiiullas observationes addidit. — Quarum duarum pro- 

 tulit specierum descriptionem, Rhaphidiae Ophiopsis et Rhaphidiae notatae, 

 alteram ex Linnaei „fauna sueciae", alteram ex Fabricii „speciebus insecto- 

 rum" ad verbum repetiit. 



Ouae Linnaeus protulerat in „actis Upsaliensibus", ea, comparata cuin 

 Geoffroyi observationibus repetita sunt in Valmont-Bomarii „thesauro vo- 



1791 cabulorum ad historiam naturalem spectantium" (edit. quarta a. 1791. tom. XII. 

 pag. 191.) 



Supra memoravimus, Pabricium primum atque solum duas nostri gene- 

 ris species notis distinxisse, Rhaphidiam Ophiopsin et Rhaphidiam notatam. 

 Sed hanc distinctionem ipse auctor in „entomo]ogia systematica emendata" 



1793 (a. 1793 edit. tom. II. pag. 99.) abiecit atque omisit, ita ut Rhaphidiam nota- 

 tam iterum sine ulla distinctione Rhaphidiae Ophiopsi adnumeraret. Quod qua 

 de causa factum sit, et quo iure, vix intelligitur. 



1798 Paucis hic memorandus Cederhielm, qui in „fauna Ingrica" (1798 



edita), insecta agri Petropolensis ad methodum Fabricii exponens, pag. 142, 

 43, in ordine Synistatorum Rhaphidiam Ophiopsin quoque commemorat, sed 

 non aliis quam Fabricii notis usus. 



Ex iis quae hucusque exposita sunt, satis apparet, quo iure ab initio 

 dixerimus, a Linnaeo usque ad saeculi finem nihil fere allatum esse, quod ad 

 accuratiorem generis Rhaphidiae notitiam viam muniret. Nam si ab uno 

 Fabricio recesseris, vix quemquam invenies, qui supra Linnaeum sapere 

 ausus sit. 



Iam vero ineunte saeculo nostro nova quaedam lux oborta est entomo- 

 logiae. Nam quam methodum Cuvierus, summus ille naturae indagator, 

 inchoaverat, ea felicissimo successu etiam ad entomologiam a clarissimo 

 Latreille est translata, ita ut Linnaei et Fabricii methodis artificiosis atque 

 arbitrariis reiectis, etiam insecta ratione legibus naturae magis consentanea 

 distribuerentur atque accuratius describerentur. 



Fuerunt quidem et post Latreillium qui Linnaei aut Fabricii methodum 

 aliquamdiu retinerent, ut Schrank et Walckenaer , atque alii nonnulli; sed mox 

 de omnibus Latreillii et indagandi methodus et systema victoriam reportaverunt. 



